Maroela Media Top-20: 29 Februarie 2016Brendan Peyper is tans op die negende plek in Maroela Media se Top 20. Foto: Facebook. Daar is vandeesweek tien snitte wat styg, agt wat daal, een wat onveranderd bly en een nuweling. Aan die einde van November verlede jaar was Cordelia heel bo en heel onder aan die Top-20 met “Breek die stilte” en “Eerste woorde” onderskeidelik. Vandeesweek is die volgorde omgekeer: “Eerste woorde” is vir die sewende week in die nr. 1-posisie en “Breek die stilte” daal vyf plekke na die 20ste plek. Dit is trouens die snit wat vandeesweek die meeste plekke daal. Langpad van DZL sak uit en in die plek daarvan tree Belinda Brönner en Vriende se “Gebed vir ons land” in die 19de plek toe. Lemé, Brendan Peyper en Joshua Na Die Reën styg elk drie plekke. Kyk die musiekvideo vir Brendan Peyper se liedjie “Die perfekte een vir my”.